Koordînasyonê YPS û YPS-JIN bi eşkerayîyêka nuştekîye bîlançoya çalakîyanê tebaxe eşkera kerde.
Eşkerayîye wina ya:
''Serra 50. ya têkoşînî ya Rayber Apoyî de, rêxistina YPS û YPS-JIN 10ê tebaxe de Hemleya Serfîrazîye daye destpêkerdene. Na hemle heta ke rejîmê AKP-MHPyî birijîyo û azadîya Rayber Apoyî bêra caardene do dewam bikera. YPS û YPS/JIN do bi netîceyêka muhteşeme hesabê tarîxî bipersê û qesasê şarê kurdî bigêrê.
Têkoşînê azadîye bi hêzêk ke têna dewleta tirke nê pêro dewletê hegemonîkî tira tersenê.Paradîgmaya xoserîya demokratîke ya Rayber Apoyî vera sîstemê kapîtalî sîstemêko newe yo. Coka serkêşê sîstemê kapîtalîstî hêrişê Rayber Apoyî, şarê kurdî û gerîlayan kenê.
YSPyî bi metodê şerê şarî yê şorişgêrî û bi hemleya xo ya serfîrazîye do serra 50. ya têkoşînî de derbazê pîlan bido AKP-MHPyî ro û ê birijno. Wa faşîzmê AKP-MHPyî nefesê ma milê xo de hîs bikero. Ma her cade vera polîsan, faşîst, dezgehan, hemkaranê dewlete çalakîyanê xo rê dewam bikerê. Ma do Kurdîstan de rayîr medê rejîmê faşîstî.
Şarê kurdî ganî bi ruhê xopawitişî vera rejîmê AKP-MHPyî têkoşîn bikero. No têkoşîn seba estbîyayîşê şarê kurdî hewceyêk o. Serrgêra 50. ya têkoşînê Rayberîye ma venga şarê xo, cinî û ciwanan danê ke bi hawayêkê aktîfî wayîrê hemleya ma vejîyê.
Bîlançoya menga tebaxe wina ya:
Tîma Qesasî ya Şehîd Gunduz Akmeşeyî 4ê tebaxe de Zîndanê Amedî de pê bombaya destan da wesayîtê gardîyanêkî ro.
Tîma Qesasî ya Şehîde Cûdî Faraşîne ya YPS-JIN 6ê tebaxe de Wan de da wesayîtêkê zirxinî yê polîsan.
Tîma Qesasî ya Şehîd Têkoşîn Farqînî ya YPSyî 9ê tebaxe de Amed de vera keyeyê bazirgananê kundoxî çalakîyêke kerde.
Tîma Qesasî ya Şehîde Çekware Çubuk a YPS-JIN 12ê tebaxe de qezaya Bismilî ya Amedî de vera BÎMî çalakîyêke kerde.
Tîma Qesasî ya Şehîde Ronahî Nisêbîn a YPS-JIN qezaya Dêrikî ya Mêrdînî de da wesayîtêkê qoricî û endamê AKPyî Naşît Temellîyî ro.
Tîma Qesasî ya YPS/YPS-JIN bi wesîleya Hemleya 15ê Tebaxe Kurdîstan de pê fîşekanê hewayî, nuşte û vêşnayîşê alayan çalakîyî kerdî.
Tîma Qesasî ya Şehîd Serxwebûnî 21ê tebaxe de Agirî de vera wesayîtê dewrîye çalakîyêke kerde.
Tîma Qesasî ya Şehîde Vejîne Zana ya YPS-JIN ajanê dewleta tirke 21ê tebaxe de dewa Kelê ya Geverî de ceza kerd.
Tîma Qesasî ya Şehîd Dilgeş Azad 26ê tebaxe de Wan de da trafoyê VEDAŞî.
Tîma Qesasî ya Şehîd Alî Tolhildanî 27ê tebaxe de çawişo pispor Turgay Kulcu Dîlok de ceza kerd.
Tîma Qesasî ya Şehîd Mahîr Andokî 30-31ê tebaxe de qezaya Ben û Senî ya Amedî de, vera bazirgananê kundoxî û ajanan çalakîyêke kerde.''
